Kosovë, bllokimi i pasurive të fituara në mënyrë të paligjshme
Me gjithë përmirësimet në ligjin për konfiskimin e pasurisë, sipas hulumtuesve mbetet sfidëmos kërkesa e prokurorëve për sekuestrim apo konfiskimin e pasurisë.
Gjatë vitit 2018 në Kosovë janë bllokuar pasuri të përfituara në mënyrë të kundër ligjshme në vlerë prej 652 mijë eurosh, ndërsa prej tyre janë konfiskuar rreth 52 mijë euro. Depoja ku mbahen disa nga pasuritë e sekuestruara, menaxhohet nga Agjencia për Administrimin e Pasurisë së Sekuestruar dhe të Konfiskuar, e cila është themeluar në vitin 2011 dhe që nga ajo periudhë e deri më tani ka menaxhuar me rreth pasuri të sekuestruara në vlerë prej 36 milionë eurosh. Drejtori i kësaj agjencie, Rrahim Rama tregon shumën që ka përfituar shteti nga konfiskimi i pasurisë së kundër ligjshme. tha ai. Agjencia për Administrimin e Pasurisë së Sekuestruar dhe të Konfiskuar mirëmban pasuritë që konfiskohen nga krimi i organizuar, financimi i terrorizmit dhe rastet e korrupsionit. tha zoti Rama. Por, shuma e konfiskuar deri më tani, sipas organizatave të shoqërisë civile që ndjekin fushën e drejtësisë dhe korrupsionit, është shumë e ultë për të ushtruar ndikim në luftën kundër dukurive negative dhe nuk mjaftojnë për të ndëshkuar të gjithë ata që janë pasuruar nëpërmjet rrugëve të paligjshme. Ehat Miftaraj nga Instituti i Kosovës për Drejtësi, thotë se hulumtimet kanë nxjerrë në pah se më shumë se 90 për qind të rasteve prokurorët nuk bëjnë kërkesa për sekuestrim apo konfiskim të pasurisë së përfituar në mënyrë të kundërligjshme. tha ai. Një sfidë e madhe mbetet kohëzgjatja e vendimeve gjyqësore që nga sekuestrimi e deri te konfiskimi i pasurisë, duke i shkaktuar dëme buxhetit të shtetit, pasi që pasuria fillon të humb vlerën. Proceset gjyqësore në nëntëdhjetë për qind të rasteve marrin deri në katër vjet kohë për të konfiskuar pasuritë e paligjshme. Arton Demhasaj nga organizata kundër korrupsion Çohu, thotë se ligji për konfiskimin e pasurisë së përfituar në mënyrë të paligjshme ka pasur shumë pak ndikim në goditjen e grupeve kriminale dhe të rasteve të korrupsionit. tha ai. Zoti Miftaraj thotë se sipas Kodit të procedurës penale, në çdo rast kur të ngrihet aktakuza, prokurori i shtetit e ka për detyrim që të identifikojë pasurinë e dyshimtë dhe të njëjtën ta paraqes në aktakuzë me kërkesën për sekuestrim apo konfiskim. tha zoti Miftaraj. Zoti Demhasaj thotë se duhet edhe një projektligj me bazë civile që do të mund të konfiskonte pasurinë e fituar në mënyrë të paligjshme edhe pa ndonjë vepër penale. Sipas tij ka shumë politikanë në Kosovë që kanë krijuar pasuri milionëshe e që mbeten të paprekur për shkak të ligjit. tha zoti Demhasaj. Ndërsa, zoti Rama thotë se megjithëse agjencia që udhëheq menaxhon rastet e sekuestruara nga korrupsioni, deri më tani nuk ka pasur një rast të madh të kësaj vepre. tha ai. Por, çfarë roli do të luante konfiskimi i pasurisë së përfituar në mënyrë të kundërligjshme në luftën kundër korrupsionit? tha zoti Miftaraj. tha zoti Demhasaj. Përfaqësues të organizatave të shoqërisë civile thonë se mos konfiskimi i pasurisë se përfituar në mënyre të paligjshme, mbetet një ndër sfidat kryesore për të luftuar dhe parandaluar korrupsionin. Edhe Komisioni Evropian në raportin e tij të fundit mbi përparimin në Kosovë, thekson se me gjithë përmirësimet që janë shënuar në sekuestrimin e pasurisë, konfiskimet përfundimtare mbesin të ulta.